Ναταλία Δραγούμη

Η **Ναταλία Δραγούμη** (Αθήνα, 4 Φεβρουαρίου 1973) είναι Ελληνίδα ηθοποιός και παρουσιάστρια.

Είναι κόρη του Μάρκου Δραγούμη, μέλους της οικογένειας Δραγούμη. Είναι απόφοιτη της Δραματικής Σχολής του Εθνικού Θεάτρου. Η καριέρα της έχει συνδεθεί έντονα με το Θέατρο Αμόρε, με το οποίο συνεργάστηκε για δώδεκα ολόκληρα χρόνια.

## Καριέρα
### Τηλεόραση
Έκανε το τηλεοπτικό της ντεμπούτο το 1991, μέσα από την σειρά του MEGA, «Μάνα είναι μόνο μία» (σκην. Γιάννη Κοτσώνη - πάνω σε ιδέα-σενάριο του Νίκου Μουρατίδη), όπου υποδύονταν την κόρη της Μαίρης Χρονοπούλου. Το 1994 πρωταγωνίστησε στην σειρά «Οι Χρηματιστές» (σκην. Δημήτρη Σοφιανόπουλου) ενώ συμμετείχε και σε ένα επεισόδιο της σειράς «Έρωτας & Πάθος» (σκην. Γιάννη Λαπατά). Τη σεζόν 1995-1996 πρωταγωνίστησε στην σειρά «Πειρασμός» (σκην. Γιάννη Διαμαντόπουλου).

Έπειτα από ένα διάλειμμα τριών ετών, επέστρεψε τηλεοπτικά το 1999, με την σειρά της ΕΡΤ1, «Μπίζνες στα Βαλκάνια» (σκην. Βασίλη Μπουντούρη) και ακολούθησε η σειρά «Ουδέν πρόβλημα» (σκην. Λάμπη Ζαρουτιάδη) στο κανάλι STAR. Τη σεζόν 2001-2002 πρωταγωνίστησε μαζί με τον Γιάννη Βούρο στην σειρά του ΑΝΤ1, «Όσο υπάρχει αγάπη» (σκην. Γρηγόρη Καραντινάκη) ενώ την ίδια περίοδο έπαιξε σε πέντε επεισόδια της σειράς του ALPHA, «Κόκκινος Κύκλος». Τη σεζόν 2003-2004 πρωταγωνίστησε στην σειρά «Πεθαίνω για σένα» (σκην. Πάνου Κοκκινόπουλου) ενώ παράλληλα, το 2004, συμμετείχε στις σειρές «Safe Sex TV Stories» (επεισόδιο: Κενά Αέρος) και «10η εντολή» (επεισόδιο: Ένα λεπτό αργότερα).

Το 2005 συμμετείχε στις σειρές «Babalou» (σκην. Χρήστου Δήμα), «Σαν γλυκό του κουταλιού» (σκην. Ρέινας Εσκενάζυ) και ξανά «10η εντολή» (επεισόδιο: Μεσοτοιχία). Το 2007 πρωταγωνίστησε με τους Γιώργο Νινιό και Πασχάλη Τσαρούχα στην σειρά του ALPHA, «Για την καρδιά ενός αγγέλου» (σκην. Στράτου Μαρκίδη) και στο ίδιο κανάλι, στην σειρά «Οι ιστορίες του αστυνόμου Μπέκα» (επεισόδιο: Ώρα θανάτου 12 ακριβώς). Το 2008 πρωταγωνίστησε στις σειρές «Η εξαφάνιση» (σκην. Στράτου Μαρκίδη) στον ALPHA και «Παύλος Μελάς: Γράμματα από την Μακεδονία» (σκην. Τζαννέτου Κομνηνέα) στην ΕΡΤ3. Η δεύτερη ήταν αφιερωμένη στη ζωή του Παύλου Μελά.

Το 2009 πρωταγωνίστησε μαζί με τον Χάρη Ρώμα στην σειρά «Doctor Ρούλης» (σκην. Στέφανου Κοντομάρη), η οποία όμως διεκόπη σε εννέα επεισόδια λόγω χαμηλής τηλεθέασης. Το 2011 συμμετείχε στην ελληνική εκδοχή του σόου «Dancing with the Stars» όπου κατέκτησε την έβδομη θέση. Το 2014 ανέλαβε την παρουσίαση της μαγειρικής εκπομπής του ALPHA, «Μ.Α.Μ.» ενώ παράλληλα, έπαιξε και σε δύο επεισόδια της σειράς του ΑΝΤ1, «Τρίχες».

Το 2016 έκανε ένα πέρασμα από την σειρά του MEGA, «Μάλιστα, Σεφ!» (σκην. Σπύρου Ρασιδάκη) ενώ τη σεζόν 2017-2018 πρωταγωνίστησε στην σειρά του ALPHA, «Έλα στη θέση μου» και παράλληλα παρουσίασε μαζί με τον Παναγιώτη Μπουγιούρη, τη μουσική εκπομπή «Στα τραγούδια λέμε ναι» στην ΕΡΤ1. Η εκπομπή συνεχίστηκε και για δεύτερη σεζόν, αυτή τη φορά με τον Μιχάλη Μαρίνο ως συμπαρουσιαστή της. Το 2020 συμμετείχε στην σειρά του ΑΝΤ1, «Γυναίκα χωρίς όνομα» (σκην. Βίκυς Μανώλη και Λίνου Χριστοδούλου). Τη σεζόν 2021-2022 έπαιξε στην σειρά της ΕΡΤ1, «Η τούρτα της μαμάς» ενώ ακολούθησαν το 2022 συμμετοχές της στις σειρές «Τα Νεοκλασικά» (επεισόδιο: Η Κόμισσα της Φάμπρικας) του ALPHA και «Σμύρνη μου Αγαπημένη» του ΑΝΤ1. 

Τη σεζόν 2024-2025 πρωταγωνιστεί στην σειρά της ΕΡΤ1, «Αρχελάου 5» (σκην. Φωτεινής Κοτρώτση).*και στη σειρά «[[Η γη της ελιάς|Η Γη της Ελιάς]]» , με τον ρόλο της Ζωή στο [[Mega Channel|MEGA]]*

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ναταλια
Κατηγορία:Ελληνίδες τηλεπαρουσιάστριες
Κατηγορία:Απόφοιτοι της Δραματικής Σχολής του Εθνικού Θεάτρου